Twee sesjariges sterf na tref-en-trap - Maroela Media
Twee sesjarige seuns is Saterdagaand in 'n tref-en-trap-ongeluk in Bellville, Kaapstad dood.
Werner Vermaak, woordvoerder van ER24, sê met paramedici se aankoms op die toneel in Symphonyweg het 'n groep mense om die seuns se lewelose liggame gestaan. "Paramedici het met verdere ondersoek vasgestel dat albei seuns ernstige noodlottige beserings opgedoen het. Ongelukkig was daar niks wat paramedici vir hulle kon doen nie en hulle is op die toneel dood verklaar."
Vermaak sê volgens omstanders het die twee seuns langs die pad gestap toe hulle deur 'n motor getref is. Hy sê paramedici kon nie die bestuurder van die motor opspoor nie. Die seuns se families is ontbied voor paramedici op die toneel aangekom het. Die polisie ondersoek die saak.
Bellville ER24 Kaapstad tref-en-trap
janet · 5 jare gelede
Dis so hartseer. Vra die Here om met die ouers en familie te wees en hulle deur die hartseer te dra. Hoop die persoon word gekry wat die kindertjies raak gery het.
My innige simpatie hierdie saak sal deur ons fyn dop gehou word want my kind is ook 2jaar so dood gery en daar het niks van gekom nie die polisie weet wie verantwoordelik was maar tot op datum het ons nog niks gehoor